સામગ્રી: એ મારી સુહાગરાત હતી. હું પહેલીવાર કોઈ પુરુષના ગાઢ આશ્લેષમાં સરવાની હતી. 

મારી સખીઓ સાથે થયેલી ઘણીબધી વાતચીત અને મેં જે પોર્ન વીડિયોઝ નિહાળ્યા હતા તેનાં ઝાંખાં દૃશ્યો, સપનાંઓ અને તીવ્ર અભિલાષાઓ મારાં મનમાં હતી. 

હાથમાં દૂધનો ગ્લાસ લઈ, મસ્તક ઝૂકાવીને મેં રૂમમાં પ્રવેશ કર્યો હતો. એ બધું એકદમ પરંપરાગત, મારી કલ્પના અનુસારનું હતું. 

અલબત, એક સખત આઘાત, પ્રચૂર નિરાશા મારી રાહ જોઈ રહ્યાં છે એ હું જાણતી ન હતી. 

મેં એવી કલ્પના કરેલી કે હું સુહાગરાતે અમારા રૂમમાં પ્રવેશ કરીશ, પછી મારા પતિ મને ગાઢ આશ્લેષમાં લઈ લેશે, મારા પર ચુંબનોની વર્ષા કરશે અને પછી રાતભર ઉત્કટતાપૂર્વક પ્રેમ કરશે.

વાસ્તવમાં હું રૂમમાં પ્રવેશી એ પહેલાં જ મારા પતિ ઊંઘી ગયા હતા. 

હું 35 વર્ષની અને અક્ષતા સ્ત્રી હતી. મારા પતિનું વર્તન મને પીડાદાયક ધિક્કાર જેવું લાગ્યું હતું. 

તમને આ પણ વાંચવું ગમશે

મારે પણ પ્રેમાળ સાથી ન હોય?

કોલેજના દિવસોમાં અને ઓફિસમાં મેં ઘણા યુવક-યુવતિઓને ફ્રેન્ડશીપ કરતા નિહાળ્યા હતા. 

તેઓ તેમના પાર્ટનરના ખભા પર હાથ મૂકીને, એકમેકના હાથ પકડીને ચાલતા હતા અને મને તેમની ઈર્ષા થતી હતી. 

મારો પણ આવો એક સાથી હોય એવી ઈચ્છા મને ન હોય?

ચાર ભાઈઓ, એક બહેન અને વયોવૃદ્ધ માતા-પિતાનો બનેલો મારો મોટો પરિવાર હતો, છતાં હું તેમાં હંમેશા એકલતા અનુભવતી હતી.

મારાં ભાઈઓ-બહેનનાં લગ્ન થઈ ચૂક્યાં હતાં અને તેમના પોતપોતાના પરિવાર હતા. 

ક્યારેક હું એવું વિચારતી હતી કે મારી વય વધી રહી છે અને હું કુંવારી છું તેની દરકાર મારા પરિવારના લોકોને છે કે નહીં?

મારું હૈયું પ્રેમ પામવાની આકાંક્ષાથી ટળવળતું હતું, પણ હું એકલતાથી ઘેરાયેલી હતી. 

જાડી હોવાથી અપરણીત?

ઘણીવાર મને એવું લાગતું હતું કે હું જાડી છું એટલે જ આવું થઈ રહ્યું છે. 

શું પુરુષો જાડી મહિલાને ધિક્કારતા હોય છે? હું જાડી હોવાને કારણે મારો પરિવાર મારા માટે યોગ્ય જીવનસાથી શોધી શકતો નથી? 

હું કાયમ કુંવારી રહીશ? હું ક્યારેય કૌમાર્ય ગૂમાવીશ નહીં?

આ બધા સવાલો મારા દિમાગને સતત ધમરોળતા રહેતા હતા. 

આખરે હું 35 વર્ષની થઈ ત્યારે 40થી થોડા વધુ વર્ષનો એક પુરુષ મને પરણવા તૈયાર થયો હતો. 

મારા મનની વાત મેં તેમને મારી સગાઈ દરમ્યાન જ જણાવી દીધી હતી. 

અલબત, તેમણે તેના પર ધ્યાન આપ્યું ન હતું કે તેનો પ્રતિસાદ પણ આપ્યો ન હતો. તેઓ ગભરાયેલા લાગતા હતા. 

તેઓ નીચી નજર કરીને ચૂપચાપ બેઠા રહ્યા હતા અને માત્ર માથું હલાવતા...\nઅગાઉની સામગ્રીનો સારાંશ નીચે મુજબ કરી શકાય છે:
#HerChoice 12 ભારતીય મહિલાઓની સત્યકથાની શ્રેણી છે. મહિલાઓની આ કથાઓ 'આધુનિક ભારતીય નારી', તેની પસંદગી, આકાંક્ષા, અગ્રતા અને ઈચ્છાઓ વિશેની કલ્પનાને પડકારે છે તથા વિસ્તારે છે.